Šiaurės Makedonijos geografija
Šiaurės Makedonija - šalis Pietryčių Europoje (koordinatės - 41°50′ š. pl. 22°00′ r. ilg.﻿ / ﻿41.833°š. pl. 22.000°r. ilg.﻿ / 41.833; 22.000). Valstybinės sienos ilgis - 748 km iš jų 62 km ribojasi su Serbija, 159 km - su Kosovu, 148 km - su Bulgarija, 228 km - su Graikija ir 151 km - su Albanija. Šiaurės Makedonija yra šalis be išėjimo į jūrą, bet ji turi tris didelius gamtos ežerus: Ochrido ežerą, Prespos ežerą ir Doirano ežerą. Todėl Šiaurės Makedonijoje vanduo užima 477 km². Žemė užima 24 856 km².